4 หุ้นอิเล็กฯวิ่งฉิว รับตัวเลข PMI จีนฟื้น โบรกแนะ “ซื้อ” KCE เป้า 60 บาท
DELTA นำทีม “หุ้นอิเล็กฯ” บวกแรง รับตัวเลข PMI จีนกลับมาขยายตัว ฟากโบรกฯแนะนำซื้อ KCE เมื่อราคาอ่อนตัว มองผลดีต้นทุนพลังงานลด พ่วงอานิสงส์จีนเปิดประเทศ-ดีมานด์ออโต้ฟื้น
DELTA นำทีม “หุ้นอิเล็กฯ” บวกแรง รับตัวเลข PMI จีนกลับมาขยายตัว ฟากโบรกฯแนะนำซื้อ KCE เมื่อราคาอ่อนตัว มองผลดีต้นทุนพลังงานลด พ่วงอานิสงส์จีนเปิดประเทศ-ดีมานด์ออโต้ฟื้น
2 ก.พ. 2566

ผู้สื่อข่าวรายงานว่า วันนี้ (2 ก.พ.66) ณ เวลา 10:20 น. ราคาหุ้น บริษัท เดลต้า อีเลคโทรนิคส์ (ประเทศไทย) จำกัด (มหาชน) หรือ DELTA อยู่ที่ระดับ 942 บาท บวก 44 บาท หรือ 4.90% สูงสุดที่ระดับ 944 บาท ต่ำสุดที่ระดับ 904 บาท ด้วยมูลค่าการซื้อขาย 1.60 พันล้านบาท
ด้านราคาหุ้น บริษัท ฮานา ไมโครอิเล็คโทรนิคส จำกัด (มหาชน) หรือ HANA อยู่ที่ระดับ 63.50 บาท บวก 3 บาท หรือ 4.96% สูงสุดที่ระดับ 63.75 บาท ต่ำสุดที่ระดับ 61 บาท ด้วยมูลค่าการซื้อขาย 676.93 ล้านบาท
ส่วนราคาหุ้น บริษัท เคซีอี อีเลคโทรนิคส์ จำกัด (มหาชน) หรือ KCE อยู่ที่ระดับ 56.50 บาท บวก 1 บาท หรือ 1.80% สูงสุดที่ระดับ 57.25 บาท ต่ำสุดที่ระดับ 56 บาท ด้วยมูลค่าการซื้อขาย 619.27 ล้านบาท
เช่นเดียวกับราคาหุ้น บริษัท สตาร์ส ไมโครอิเล็กทรอนิกส์ (ประเทศไทย) จำกัด (มหาชน) หรือ SMT อยู่ที่ระดับ 5.50 บาท บวก 0.25 บาท หรือ 4.76% สูงสุดที่ระดับ 5.70 บาท ต่ำสุดที่ระดับ 5.35 บาท ด้วยมูลค่าการซื้อขาย 72.20 ล้านบาท
โดย บล.เอเซีย พลัส จำกัด ระบุในบทวิเคราะห์ว่า กลุ่มชิ้นส่วนฯ คาดกำไรสุทธิงวดไตรมาส 4/65 โตเด่น เทียบช่วงเดียวกันของปีก่อน เนื่องจากเป็นช่วง low season ของธุรกิจ แนะนำซื้อลงทุนระยะกลางถึงยาว KCE ราคาเป้าหมาย 60 บาท และ SMT ราคาเป้าหมาย 6.60 บาท จากแนวโน้มกำไรสุทธิปี 2566 จะเติบโตต่อเนื่อง
ด้าน นายณรงค์เดช จันทรไพศาล ผู้ช่วยผู้อำนวยการฝ่ายวิเคราะห์หลักทรัพย์ บล.ไอร่า กล่าวว่า ปัจจัยที่ส่งผลให้ราคาหุ้นกลุ่มค้าปลีกและกลุ่มอิเล็กทรอนิกส์ปรับตัวเพิ่มขึ้น มาจากตัวเลข PMI ของจีนกลับมาขยายตัว
นายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน ระบุในบทวิเคราะห์ แนะนำ “ซื้อเมื่ออ่อนตัว” โดยคาดว่านักลงทุนจะเล่นบนคาดการณ์ว่าผลงานน่าจะ Bottom Out หรือมีโอกาสที่ต้นทุนพลังงานจะลดลงในปี 66 ขณะที่ยังคงเร่งระบายสินค้าในสต็อกในช่วงไตรมาส 4/65 จนถึงไตรมาส 1/66 รับจีนเปิดประเทศ ดีมานด์ออโต้ฟื้น